Deputații au votat pedepse mai mari pentru pedofili și pentru membrii familiei care comit infracțiuni sexuale față de un minor.
Camera Deputaţilor a aprobat, marţi, un proiect de lege care vizează înăsprirea pedepselor pentru agresiunile sexuale împotriva minorilor. Proiectul de lege a fost inițiat de deputatul independent Oana Bîzgan şi semnat de parlamentari din tot spectrul politic. Decizia deputaţilor a fost luată cu 289 de voturi "pentru" şi o abţinere.
Camera Deputaţilor a aprobat, marţi, un proiect de lege care vizează înăsprirea pedepselor pentru agresiunile sexuale împotriva minorilor, inițiat de deputatul independent Oana Bîzgan.În România orice persoană care tratează un minor sau o altă persoană vulnerabilă într-un mod nepotrivit trebuie să plătească şi să primească o pedeapsă proporţională cu trauma suferită de victima sa. Avem datoria să punem pe primul loc victima şi nu infractorul", a spus deputatul independent Oana Bîzgan, iniţiatorul proiectului.Proiectul are ca obiect de reglementare modificarea şi completarea Legii nr.286/2009, în scopul asigurării unei mai bune protecţii a minorilor faţă de abuzurile sexuale. Totodată, se preconizează modificarea art.223 alin.(2) din Legea nr.135/2010, în sensul prevederii în mod expres a posibilităţii dispunerii luării măsurii arestării preventive în cazul în care din probe rezultă suspiciunea rezonabilă că inculpatul a săvârşit infracţiunea de act sexual cu un minor, de racolare a minorilor în scopuri sexuale sau ultraj contra bunelor moravuri, în plus faţă de infracţiunile enumerate în prezent în cuprinsul normei supuse intervenţiei legislative.În caz de viol, persoanele condamnate pot primi pedepse de la 5 la 10 ani (3-10 ani în prezent), de la 7 la 12 ani, dacă victima este un minor (5-12 ani în prezent), de la 7 la 15 ani, dacă victima este un minor și există circumstanțe agravante, și de la 9 la 18 ani (7-18 ani în prezent) în cazul în care fapta a avut ca urmare moartea victimei.Dacă victima e membru de familie sau în grijă, sau folosită pentru materiale pornografice, sau s-a pus în pericol viața victimei, delictul se pedepsește cu închisoare de la 3 la 10 ani, dacă victima are 14 – 16 ani, respectiv de la 5 la 12 ani pentru minorii mai mici de 14 ani.Sexul în fața unui minor care nu a împlinit 14 ani se pedepsește cu închisoare de la 6 luni la 3 ani (față de 6 luni la 2 ani, în prezent).Obligarea minorului mai mic de 14 ani să vizioneze materiale pornografice se pedepsește cu închisoare de la 3 luni la 2 ani sau cu amendă.Propunerea unui minor de a se întâlni, inclusiv pe net, pentru viol, pornografie etc., se pedepsește cu închisoare de la 6 luni la 3 ani. În prezent, termenul maxim este de un an.Raportul sexual cu un copil de până la 14 ani se pedeseste cu închisoarea de la 2 la 9 ani (față 7-13 ani în prezent), iar cu un minor între 14 și 18 ani pedeapsa va fi cu închisoare între 1 și 5 ani.Decizia deputaţilor a fost luată cu 289 de voturi "pentru" şi o abţinere.Potrivit CSM, în ultimii nouă ani au fost înregistrate 8.543 de cazuri de viol şi 2.927 de cazuri de act sexual cu un minor.Legea urmează să fie trimisă preşedintelui Klaus Iohannis la promulgare.